Pavlo Sudoplatov

B' e sgrìobhadair, eadar-theangair, saighdear, foill-mhortair agus neach-brathaidh Ucràineach/Sobhiatach a bh' ann am Pavlo Anatoliyovitch Sudoplatov (Ucràinis: Судоплатов Павло Анатолійович, Melitopol, 7 an t-Iuchar 1907 - Mosgo, 24 an t-Sultain 1996). 'S ann do theaghlach gu math measgaichte 's a bhuinneadh e: b' e Ruiseanach a bh' ann athair agus Ucràineach a bh' ann a mhàthair. Dh' fhàg e an taigh nuair a bha e 12 bliadhna a dh' aois agus ghabh e ann am feachdan communach ri linn Cogadh Sìobhalta na Ruise.Vadim J. Birstein, The Perversion Of Knowledge: The True Story of Soviet Science, Westview Press, 2004, ISBN 0-8133-4280-5 Chaidh fhastadh leis an Cheka, Seirbheis Dhìomhair na dùthcha, ann an 1921 mar àidseant. Ghluais e gu Mosgo ann an 1933 agus thoisich e ri shiubhal thall thairis air miseanan dìomhair às leth an OGPU. Air 23 an Cèitean 1938 rinn e foill-mhort air Yevhen Konovalets, neach-iomairt Ucràineach, ann an Rotterdam. An dèidh a mhuirt sin, dh' fhalbh e chun na Spàinne air an trèana. Fhad 's a bha e san Spàinn shabaid e an aghaidh feachdan Fhranco. Bha Sudoplatov cuideachd os cionn an sgiobha rinn e foill-mhort  air Leon Trotsky air 21 an Lùnastal 1940 ann am Meagsago.Christopher Andrew, Vasili Mitrokhin, The Sword and the Shield: The Mitrokhin Archive and the Secret History of the KGB, Basic Books, 1999, ISBN 0-465-00312-5

Leabhraichean
 Разведка и Кремль: Записки нежелательного свидетеля (Fiosrachadh agus an Kremlin: Notaichean neach-fianais gun iarraidh, còmhla ri Anatoli Sudoplatov, Jerrold L. Schecter aguds Leona P. Schecter 1994).

 Iomraidhean 

Roinn-seòrsa:Daoine às an Ucràin
Roinn-seòrsa:An Ucràin
Roinn-seòrsa:Aonadh Sobhiat
Roinn-seòrsa:Cogadh
Roinn-seòrsa:Sgrìobhadairean